Det blev til en fire ugers varetægtsfængsling til begge polske mænd for tyveri af navigationsudstyr og airbags fra biler hos Toyota på Markedsvej i Brønderslev. Det fastslog en dommer tirsdag eftermiddag ved retten i Hjørring. Begge mænd nægter kendskab til tyvekosterne, som de transporterede rundt i en polsk bil med falske danske nummerplader. Begge mænd er kendt af politiet for lignende forbrydelser, og den ene mand er desuden idømt et indrejseforbud i forbindelse med en tidligere dom.

Opsummering:
De to polske mænd, der blev anholdt med en bil fuld af tyvekoster, er nu varetægtsfængslet.